Rhan 2 – ECAD6008C

CYFLWYNIAD (oddeutu 300 o eiriau)
Yn y cyflwyniad, dylech ddangos eich bod yn deall teitl yr aseiniad ac amlinellu’r hyn rydych yn bwriadu ei drafod. Cyfiawnhewch eich dewis agwedd ar ymarfer (neu hyd at dair agwedd) a sut y cafodd ei ddynodi / y cawsant eu dynodi. 

ADOLYGIAD LLENYDDIAETH (oddeutu 2,000 o eiriau)
Diben adolygu llenyddiaeth yw darparu cyd-destun ar gyfer yr aseiniad. Mae adolygiad llenyddiaeth da yn dynodi ac yn cyfuno pwyntiau allweddol. 
Trafodwch wahanol safbwyntiau/dadleuon a all fodoli o ran dimensiwn yr agwedd a ddewiswyd. Dylech sicrhau eich bod yn ystyried ystod o ffynonellau i hysbysu eich trafodaeth. 
Dylech ddarllen yn eang ac ystyried gwahanol safbwyntiau yn eich ysgrifennu. O fewn adolygiad llenyddiaeth dylech anelu at roi sylw i bwyntiau allweddol (dylech osgoi adrodd yn syml ar beth rydych wedi’i ddarllen) a dynodi safbwyntiau gwahanol. Bydd adolygiad llenyddiaeth effeithiol yn arwain y darllenydd drwy’r pwyntiau allweddol, gan amlygu safbwyntiau tebyg neu wahanol a allai fodoli. Mewn adolygiad llenyddiaeth effeithiol dylech ddangos eich bod yn meddwl am yr hyn rydych yn ei ddarllen mewn ffordd feirniadol h.y. nid ydych yn disgrifio na’n adrodd ar yr hyn a ysgrifennwyd, ond yn hytrach rydych yn ystyried goblygiadau’r hyn a ysgrifennwyd. Er bod yna destunau hanfodol, nid oes yna nifer penodol o destunau y dylech eu darllen. Mae’n well o lawer gyfuno nifer llai o destunau'n dda na defnyddio rhestr faith o destunau’n wael. Pwrpas y nifer o eiriau yw eich annog i fod yn ddewisol yn eich darllen. Cofiwch fod cyfeirnodi Harvard yn ei gwneud yn amod y cyfeiriwyd at yr holl gyfeiriadau yn eich rhestr (DS ‘Cyfeiriadau’ neu ‘Rhestr Gyfeiriadau’ ac nid ‘Llyfryddiaeth’) yng nghorff yr aseiniad.

CASGLIAD (oddeutu 700 - 800 o eiriau)

Yn yr adran hon, rhowch asesiad a chrynodeb o’r dull/iau rydych wedi’i ddefnyddio/wedi’u defnyddio, a dynodwch eich camau nesaf. Mae’n bwysig eich bod yn cysylltu’ch dull â rôl yr ymarferydd adfyfyriol yng Nghymru a’r Safonau Proffesiynol newydd ar gyfer Addysgu ac Arweinyddiaeth. Cyfiawnhewch gamau penodol y byddwch yn eu cymryd mewn profiadau addysgu yn y  dyfodol. Dylai’r rhain ddeillio o'r drafodaeth feirniadol.

